Diari Oficial de la Generalitat Valenciana


Sumari del DOGV 4973, del 29-03-2005 (2005/3020)

Informació pública del Pla General d'Ordenació Urbana del Municipi de la Vall d'Alcalà.
---------------------------------------------------------------------------------------

### Dades del document

Número de DOGV
:   4973

Data del DOGV
:   29-03-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/3020


Organisme emissor
:   Ajuntament de la Vall d'Alcalà

Tipus de document
:   Anunci

Informació pública del Pla General d'Ordenació Urbana del Municipi de la Vall d'Alcalà. [2005/F3020]
  
El Ple de l'ajuntament, en la sessió extraordinària del dia 12 de febrer de 2005, va adoptar l'acord següent:
  
Primer. Aprovar inicialment el Pla General d'Ordenació Urbana del Municipi de la Vall d'Alcalà.
  
Segon. Sotmetre la documentació integrant del Pla General de la Vall d'Alcalà, juntament amb l'estudi d'impacte ambiental i restant documentació que en formen part, simultàniament a informació pública, per un període d'un mes al tauler d'anuncis de l'ajuntament, en el Diari Oficial de la Generalitat Valenciana i en el diari Información d'Alacant, dins del qual els interessats podran examinar l'expedient i presentar les al·legacions o observacions que estimen oportunes. Durant este període, el projecte diligenciat del pla general estarà depositat, per a la consulta pública, a la Secretaria d'este ajuntament.
  
Informe dels distints departaments i òrgans competents de l'administració exigits per la legislació reguladora de les respectives competències.
  
Oficina del Pla de Carreteres de la Conselleria d'Infraestructures i Transport.
  
Conselleria de Sanitat.
  
Conselleria de Cultura, Educació i Esport.
  
Conselleria de Territori i Habitatge. Direcció General de Planificació i Ordenació Territorial. Servici de Parcs Naturals.
  
Conselleria d'Empresa, Universitat i Ciència.
  
Conselleria General d'Habitatge i Projectes Urbans.
  
Institut Valencià d'Habitatge, SA.
  
Confederació Hidrogràfica del Xúquer.
  
Conselleria d'Infraestructures i Transport. Divisió de Recursos Hidràulics.
  
Conselleria de Territori i Habitatge. Direcció General de Gestió del Medi Natural.
  
Dictamen dels municipis confrontants: Planes, Vall de Gallinera, Vall de Ebo, Tollos i Benimassot.
  
Tercer. Suspendre llicències de parcel·lació de terrenys, edificació, demolició i usos contraris als previstos en la nova ordenació en tots aquells supòsits en què les determinacions del pla revisat siguen contràries a les del pla vigent. En conseqüència, es produirà la interrupció del procediment d'atorgament de llicències sol·licitades amb anterioritat a l'acord d'aprovació inicial, el contingut de les quals siga contrari a les determinacions de la nova ordenació.
  
Quart. Una vegada conclòs el període d'informació pública, que per part de l'equip redactor s'emeta informe sobre les al·legacions realitzades.
  
Cosa que es fa pública de conformitat amb el que s'establix en l'article 38 de la Llei 6/1994, de la Generalitat Valenciana, Reguladora de l'Activitat Urbanística, i se significa que el termini d'un mes s'iniciarà l'endemà de la publicació en el Diari Oficial de la Generalitat Valenciana. El projecte, els seus plànols i documents es podran examinar per qualsevol persona física o jurídica interessada, a les dependències de la Secretaria de l'ajuntament, en horari d'oficina, per a formular les al·legacions o observacions que s'estimen pertinents, i en compliment del que ha acordat el Ple de la corporació municipal.